মস্তফাপুর ইউনিয়ন

মস্তফাপুর ইউনিয়ন বাংলাদেশের ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৫টি গ্রাম নিয়ে গঠিত।

ভৌগোলিক উপাত্ত
মস্তফাপুর ইউনিয়নের মোট আয়তন ৪,৪১২ একর বা ১৭.৮৬ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৫,০১০টি। এই ইউনিয়নের মধ্য দিয়ে বয়ে গেছে কুমার নদী।

২০১১ সালের হিসেব অনুযায়ী এ ইউনিয়নে ১১.১৭ কিলোমিটার পাকারাস্তা ও ৩৩.৯৪ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৭টি এবং মন্দিরের সংখ্যা ৫টি।

জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মস্তফাপুর ইউনিয়নের ৫,০১০টি পরিবারে মোট জনসংখ্যা ২৩,৭৭৮ জন এবং প্রতি বর্গ কিলোমিটারে ১৩০০ জন লোক বাস করে। এদের মধ্যে ১১,৯৮৩ জন পুরুষ ও ১১,৭৬৫ জন মহিলা এবং লিঙ্গ অনুপাত ১০২। মুসলিম ধর্মালম্বী ২১,২৯৮ জন, হিন্দু ধর্মালম্বী ২৪২৮ জন, খ্রিস্টান ধর্মালম্বী ১০ জন ও বৌদ্ধ ধর্মালম্বী ১২ জন।

শিক্ষা
২০১১ সালের হিসেব অনুযায়ী মস্তফাপুর ইউনিয়নের সাক্ষরতার হার ৪১.১% (পুরুষ ৪৪.০%, মহিলা-৩৮.৩%)। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মাদ্রাসা, ১৫টি সরকারি প্রাথমিক বিদ্যালয় এবং ৩টি কিন্ডার গার্টেন স্কুল রয়েছে।

উল্লেখযোগ্য স্থান
পর্বতের বাগান - মস্তফাপুর -খৈয়ারভাঙ্গা -খাগছাড়া-চতুরপাড়া - ও বড় মেহের

 তথ্যসূত্র 

বিষয়শ্রেণী:মাদারীপুর সদর উপজেলার ইউনিয়ন